દક્ષિણ ગુજરાત અને સૌરાષ્ટ્રના મોટા ભાગના બંદરો પર ત્રણ નંબરનું ભય સૂચક સિગ્નલ લગાવવામાં આવ્યું છે. દરિયા કિનારાના વિસ્તારોમાં વાવાઝોડાને કારણે સંભવિત જાન-માલના નુકસાનની સ્થિતિને પહોંચી વળવા બચાવ અને રાહત કાર્ય માટે એનડીઆરએફની ટીમો ખડે પગે છે. સુરત, નવસારી, ભાવનગર, વડોદરા,અમરેલી, રાજકોટમાં NDRFની ટીમોને નિયુક્ત કરી દેવામાં આવી છે.અમરેલીના કેટલાક વિસ્તારોમાં ધીમી ધારે વરસાદ વરસી રહ્યો છે.સાવરકુંડલા, રાજુલા, જાફરાબાદમાં મોડીરાતથી સતત છુટો છવાયો વરસાદ પડી રહ્યો છે.વરસાદના કારણે ઠંડીનો ચમકારો પણ વધી ગયો છે.રાજકોટ જિલ્લાના ગોંડલામાં પણ છુટો છવાયો વરસાદ વરસી રહ્યો છે.તો આ તરફ તિથલમાં પણ વહેલી સવારથી વરસાદ શરૂ થયો છે.ગીરસોમનાથમાં વહેલી સવારથી ઝરમર વરસાદ થરૂ થયો છે.સુરેન્દ્રનગર, વઢવાણ,ધ્રાંગધ્રા,લીંમડી સહિતનાં તાલુકાઓમાં સવારથી વરસાદી વાતાવરણ છે.